**Meghívó**

**Tisztelt Hölgyem/Uram!**

Az ógyallai Feszty Árpád Alapiskola és Óvoda (ZŠ s MŠ Árpáda Fesztyho s VJM) sok szeretettel meghívja a **Mindenki jó valamiben** című **műhelymunkájára**, amelynek központi témája a komplex instrukciós program elmélete és gyakorlata.

A műhelymunka a **KIP on learning** *(Schools in a changing world - Inclusive, innovative and reflective teaching and learning - crossborder exchange of knowhow)* Interreg V-A Szlovákia-Magyarország Együttműködési Program keretén belül nyertes oktatási projekt részeként valósul meg azEurópai Regionális Fejlesztési Alap támogatásával (ERDF).

A műhelymunkára **2018. február 27-én 09:00 órai kezdettel** az ógyallai Feszty Árpád Alapiskola és Óvoda épületében kerül sor, melyre sok szeretettel várjuk.

Pontos cím: **Športová 7, 94701, Hurbanovo**

Az eseményen való részvételi szándékát kérjük jelezze az alábbi e-mail címen: fesztyalapiskola@gmail.com

Deme László

igazgató